cyanic-selkie/wikianc huggingface dataset:
Garkalnes meži
Apraksts
Augstums virs jūras līmeņa 10—30 metru, pakāpeniski pazeminoties rietumu virzienā. Vietām ar priedēm un sūnām vai ķērpjiem apaugušas smilšu kāpas. Dienviddaļā īsā posmā Krievupes ieleja ar zemiem krastiem. Gruntsūdeņu līmeni augsts, parasti virs 2 metriem, neliela daļa meliorēta ar novadgrāvjiem.
Ģeoloģija
Kvartāra segas biezums mainās no 30 m Garkalnes apkaimē līdz 10 m un mazāk pārējā teritorijā. Tā sastāv no augšpleistocēna Latvijas svītas eolajiem nogulumiem, Baltijas ledus ezera nogulumiem un holocēna eolajiem nogulumiem. Krievupes ielejā sastopami aluviālie nogulumi, mitrākajās vietās austrumu daļā arī purvu nogulsnes. Kvartāra nogulumi galvenokārt sastāv no smilšainiem materiāliem — smalkām smiltīm, aleirītiem utt. Bijušo Baltijas ledus ezera un ledāja malas sprostezeru teritorija aizņem visu lieguma zonu. Zemkvartāra virsma šai rajonā ir visumā līdzena, taču tās daļa ap Garkalni atrodas pamatiežu virsmas pazeminājumā. Pamatiežu virsmu veido Gaujas svītas smilšakmeņi un aleirītiski māli.
Ap liegumu atrodas daļēji izstrādāti grants un smilts karjeri. Pašā liegumā karjeru nav, taču tā austrumdaļā atrodas potenciālas grants un smilts atradnes. Lauksaimniecības zemju teritorijā gandrīz nav, izņemot piemājas dārziņus.
Lieguma teritorijā pārsvarā ir priežu meži ar tipiskām podzolētajām, nabadzīgām smilts augsnēm. Zemākajās reljefa vietās vidusdaļā un ziemeļrietumos sastopamas kūdras un kūdrainās podzolētās gleja augsnes, Krievupes ielejā — aluviālās augsnes.
Augājs
Teritorijas augājs tika apsekots 2003. gadā, taču nopietni pētījumi netika veikti.
Pamežā sastopamas sausajiem priežu mežiem parastās sugas, kā virši (Calluna vulgaris), brūklenes (Vaccinium vitis-idaea), mellenes (Vaccinium myrtillus), melnās vistenes (Empetrum nigrum), reti purvainākās vietās — zilenes (Vaccinium uliginosum). Izdegumos virši veido plašas audzes. Sausajās pļavās sastopamas šādām vietām tipiskas graudzāļu sugas — parastā smilga (Agrostis tenuis), liektā sariņsmilga (Lerchenfeldia flexuosa), kāpu nogāzēs zilganā kelērija (Koeleria glauca), auzenes (Festuca sp.), smiltāja grīslis (Carex arenaria) un pūkainā zemzālīte (Luzula pilosa).
Mežu zemsedze pamatā sastāv no sūnām un ķērpjiem. No ķērpjiem dominē kladinas (Cladina sp.) un Islandes cetrārija (Cetraria islandica). Vietām atrodamas arī kladonijas (Cladonia sp.).
No aizsargājamām sugām teritorijā atzīmētas meža silpurene (Pulsatilla patens), bezdelīgactiņa (Primula farinosa) (Latvijas Sarkanās grāmatas jeb LSG 2. kategorijā), čemuru palēks (Chimaphila umbellate) un tumšsarkanā dzeguzene (Epipactis atrorubens) (abi pēdējie — Baltijas jūras reģiona sarkanajā grāmatā).
“Garkalnes mežu” teritorijā iespējams atrast arī kādu no staipekņu sugām, jo tās atrastas blakus esošajā dabas liegumā “Buļļezers”.
Kopumā aizsargājamie biotopi aizņem 73,2% platību no visas lieguma teritorijas.
Putni
Teritorijā 1999.—2003. gada aktīvajā izpētē atzīmētas šādas īpaši aizsargājamo putnu sugas:
Rāpuļi un abinieki
Liegumā zināmas tādas šādās vietās parastas sugas kā glodene (Anguis fragilis), pļavas ķirzaka (Lacerta vivipara), sila ķirzaka (Lacerta agilis), parastais zalktis (Natrix natrix) un parastā odze (Vipera berus), bet no abinieku sugām — parastais krupis (Bufo bufo) un parastā varde (Rana temporaria). Sila ķirzaka ir iekļauta īpaši aizsargājamo sugu sarakstā, taču neviena no šīm sugām liegumā neprasa īpašu aizsardzību.
Bezmugurkaulnieki
Bezmugurkaulnieku daudzveidība liegumā ir zema, jo meži tiek saimnieciski izmantoti. No svarīgākajām sugām apsekotāji atzīmējuši Latvijas Sarkanajā grāmatā (LSG) ierakstīto lielo krāšņvaboli (Chalcophora mariana), kuras dzīves cikliem nepieciešamas stāvošas sausas priedes bez mizas jeb “sudrabotās” priedes, kā arī 3—5 gadus vecas atmirušas priedes vai senāk mirušu priežu celmi. Vēl no LSG sugām konstatētas kuprainā celmmuša (Laphria gibbosa) un dzeltenā laupītājmuša (Laphria flava), ziemeļu pumpurgliemezis (Vertigo ronnebyensis), Krievupes pļavās — zaļā upjuspāre (Ophiogomphus cecilia), lielā dižmakstene (Semblis phalaenoides) un ugunsspāre (Pyrrhosoma nymphula). Visām šīm sugām nav vajadzīga īpaša aizsardzība, kamēr tās tāpat atrodas aizsargājamā teritorijā.
Vēsture
Kopš 1999. gada Latvijas Ornitoloģijas biedrība veica teritorijas aktīvu apsekošanu un dobumperētāju putnu aizsardzību, un iesniedza priekšlikumus par mikroliegumu izveidi. Daļa no tiem 2000. gadā tika izveidota, un drīz sākās pilnvērtīga lieguma izveides plānošana.
Dabas liegums tika izveidots 2004. gadā pēc 2003. gadā veiktās plāna izstrādes. 2020. gadā vēl nebija pabeigta jauna dabas aizsardzības plāna izstrāde, iepriekšējais bija izstrādāts periodam līdz 2009. gadam un pagarināts līdz 2019. gadam. 2022. gadā tika pieņemti jauni lieguma aizsardzības un izmantošanas noteikumi.
Aizputes vidusskola
Aizputes vidusskola ir Dienvidkurzemes novada pašvaldības dibināta vispārējās izglītības iestāde, kas atrodas Ziedu ielā 7 Aizputē.
Vēsture
Tomēr par savu dibināšanas gadu skola uzskata 1921. gadu, kad bijušajā Aizputes pilsmuižas kungu mājā 15. septembrī atklāja Aizputes apriņķa vidusskolu, 1931. gadā to pārdēvēja par Aizputes Valsts ģimnāziju, bet 1946. gadā par Aizputes vidusskolu. Vidusskola līdz 1969. gadam atradās Skolas ielā 1, tad tā pārcēlās uz jaunu vidusskolas ēku Ziedu ielā 7.
Iubuļi
Iubuļi ir ciems Kalupes pagastā, Augšdaugavas novadā. Atrodas 208 km attālumā no Rīgas.
Apdzīvotā vieta atrodas pie autoceļa P64.
Rudens vēlziede
Rudens vēlziede (Colchicum autumnale) ir rudenī ziedošs vēlziežu dzimtas augs. Dekoratīvs un ļoti indīgs augs. Latvijā reti sastopama, jo valsts atrodas diezgan tālu uz ziemeļiem no šīs sugas vienlaidus izplatības areāla. Reizēm rudens vēlziede tiek sajaukta ar krokusiem.
Boriss Kuftins
Boriss Kuftins (ru; dzimis, miris ) bija krievu arheologs un etnogrāfs, Gruzijas PSR ZA akadēmiķis no 1946. gada. 1942. gadā ieguva Staļina prēmiju. Gājis bojā nelaimes gadījumā Jūrmalas pilsētas Lielupē.
Dzimis virsnieka ģimenē. No 1919. gada Maskavas Universitātes pasniedzējs. 1930. gadā tika apcietināts par "kontrrevolucionāru darbību" un trīs gadus pavadīja izsūtījumā Vologdā. No 1933. līdz mūža galam strādāja Gruzijas Valsts muzejā. Atklājis un izdalījis Trialeti un Kūras-Arakas arheoloģiskās kultūras. Nodarbojās ar arheoloģiskajiem pētījumiem ne tikai Gruzijā, bet arī Vidusāzijā. Borisa Kuftina sieva bija ukraiņu pianiste Valentīna Stešenko-Kuftina.
Albāņu valodas dialekti
Albāņu valoda sastāv no daudziem dialektiem, kuri dalās 2 grupās: gegu un tosku. Dialektu grupas sadala Škumbinas upe, gegu dialektā runā uz ziemeļiem no upes, bet tosku dialektā attiecīgi uz dienvidiem no upes. No albāņu valodas arī atdala arberešu valodu, kurā runā Itālijā, un arvanitiku, kurā runā Grieķijā.
Vēsturiskais fons
Tosku un gegu dialektu iezīmes, aizguvumi no citām valodām un apvidvārdi, ir ļāvušas secināt, ka dialektu šķelšanās notika pirms slāvu migrācijas uz Balkāniem.
Tūmass Transtrēmers
Tūmass jeb Tomass Transtrēmers (sv; — ) bija zviedru dzejnieks. Viņa darbi ir tulkoti vairāk nekā 60 valodās, tai skaitā latviešu.
Viņa pirmais darbs (dzejoļu krājums "17 dzejoļi") tika laists klajā 1954. gadā. Viņš ir visvairāk tulkotais zviedru pēckara dzejnieks.
2011. gadā viņš saņēma Nobela prēmiju literatūrā par "darbiem ar piesātināto, dzidro izteiksmes veidu, kas sniedz jaunu skatu uz realitāti".
Pēteris Draguns
Pēteris Draguns (dzimis Ogrē) ir latviešu dzejnieks un mūziķis.
Biogrāfija
Krājums "Tumšā stundā" nominēts Literatūras gada balvai nominācijā "Labākais dzejoļu krājums", 2013. gadā tas ieguvis Dzintara Soduma balvu. Krājuma pirmais dzejolis izmantots par grupas "Instrumenti" dziesmas tekstu viņu otrajā albumā "Procrastination" (2013).
2015. gada sākumā P. Draguns sāka koncertēt kopā ar grupu "Zāle", viņš ir tās dziedātājs, dziesmu autors, spēlē ģitāru un harmoniju. Šīs grupas sastāvā ierakstījis albumus "Viņa" (2015) un "Viņš" (2016).
Felikss Villards
Felikss Villards (et; 1908. gads — miršanas datums nav zināms ) bija Igaunijas šahists.
Biogrāfija
Pirmo lielāko panākumu šahā guvis 1931. gadā, kad Tallinas Kalev komandas sastāvā uzvarējis Igaunijas komandu šaha čempionātā. 1936. gadā kopā ar Pērnavas komandu Maleselts bijis otrais, bet 1938. gadā citas Pērnavas komandas Kalev sastāvā atkārtojis šo sasniegumu. Pārstāvējis Igaunijas komandu neoficiālajā Pasaules šaha olimpiādē 1936. gadā, kur individuālajā vērtējumā izcīnījis bronzas medaļu. Pēc Otrā pasaules kara 1949. gadā kopā ar Tallinas pilsētas komandu uzvarējis Igaunijas PSR komandu šaha čempionātā. Trīs gadus pēc kārtas iekļuvis Igaunijas šaha čempionātu laureātu skaitā: 1950. un 1951. gadā izcīnījis bronzas medaļu, bet 1952. gadā bijis otrais. Divas reizes pārstāvējis Igauniju PSRS komandu šaha čempionātos (1953, 1958). Saglabājis sportisku ilggadību un 1971. gadā Viljandi piedalījies Ilmara Rauda memoriālā, kurā dalījis 4.-6. vietu.
Iudreiši
Iudreiši ir ciems Preiļu pagastā, Preiļu novadā. Atrodas 205 km attālumā no Rīgas.
Arpa
Arpa (hy, az) ir 128 kilometrus gara Araksas kreisā krasta pieteka Armēnijas dienvidos un Azerbaidžānas Nahčivanas Republikā. Armēnijas teritorijā upes krastos atrodas Džermuka, Vajka, Jehegnadzora.
Spūles
Spūles var būt:
Luņiņecas rajons
Luņiņecas rajons ir Brestas apgabala rajons Baltkrievijā. Robežojas ar Brestas apgabala Stoļinas, Pinskas un Hancaviču rajoniem, Minskas apgabala Saļihorskas rajonu, kā arī Gomeļas apgabala Žitkaviču rajonu.
Emmy balva
Emmy balva vai vienkārši Emmy ir ASV apbalvojums televīzijā. To uzskata par ekvivalentu balvu Amerikas Kinoakadēmijas balvai, Tony balvai un Grammy balvai. Balvu pasniegšanas ceremonijā pasniedz spārnotas "mākslas mūzas, kas ceļ uz augšu zinātnes atomu", statuetes. Statuetes dizainu veidojis Luijs Makmenuss.
Emmy pasniedz kopš 1949. gada 25. janvāra. To pasniedz dažādu ASV televīzijas sektoru pārstāvjiem. 74. Primetime Emmy balvu pasniegšanas ceremonija notika Microsoft teātrī, Losandželosā, Kalifornijā.
Fransuā Fijons
Fransuā Šarls Armāns Fijons (fr; dzimis ) ir franču jurists un politiķis, bijis Francijas premjerministrs (2007—2012).
Esot Tautas kustības savienības partijas biedrs, viņš kļuva par darba ministru Žana Pjēra Rafarēna valdībā, uzsāka strīdīgo 35 stundu darba nedēļas likuma un Francijas pensionēšanās sistēmas reformu. 2004. gadā kļuva par nacionālās izglītības ministru un ierosināja "Fijona izglītības likumu". 2005. gadā ievēlēts Francijas Senātā. Bija Nikolā Sarkozī politiskais padomdevējs viņa veiksmīgajā prezidentūras kampaņā, vēlāk kļuva par premjerministru. Atkāpās no šī amata pēc Sarkozī zaudējuma Fransuā Olandam 2012. gada vēlēšanās. Pēc tam kļuva par Nacionālās Asamblejas deputātu.
Fijons piedalījās 2017. gada Francijas prezidenta vēlēšanās, taču neiekļuva otrajā kārtā; pirmajā kārtā ar 20% balsu ieguva trešo vietu.
Autoceļš P125
P125 autoceļš Talsi—Dundaga—Mazirbe ir reģionālais autoceļš, kas savieno Talsu pilsētu caur Dundagu ar Mazirbi Baltijas jūras krastā. Autoceļa garums ir 57,8 km un tas visā garumā klāts ar asfaltbetona segumu. Ceļš šķērso Talsu novadu.
Remontdarbi
2015. gada 27. janvārī tika pabeigti būvdarbi posmā Talsi-Valdgale par līgumcenu 400 000 EUR.
No 2020. gada 29. jūnija līdz 12. augustam SIA "Saldus ceļinieks" veic autoceļa seguma atjaunošanu posmā 5,5-15,55 km no P126 atdalīšanās pie Valdgales gandrīz līdz krustojumam ar V1411 (Valdemārpils-Pope) aiz Pūņām.
Vitenberge
Vitenberge (de) ir pilsēta Vācijā, Brandenburgā, Prignicas apriņķī, Elbas upes labajā krastā.
Cilvēki
Vitenberge ir muzikanta Riharda Kruspes (Richard Kruspe, 1967) dzimtā pilsēta.
Tūve Jānsone
Tūve Marīka Jānsone (sv; dzimusi, mirusi ) bija Somijas zviedru rakstniece un māksliniece.
Tūve Jānsone ir cēlusies no Somijas zviedru mazākumtautības un rakstīja zviedru valodā. Studējusi mākslu Stokholmā, Helsinkos un vēlāk Parīzē. Viņas pirmā mākslas izstāde bija 1943. gadā. Tajā pašā laikā viņa rakstīja dažādus īsos stāstus un rakstus, kā arī ilustrēja dažādu grāmatu vākus. 1933. gadā izdota viņas pirmā grāmata "Sāra un Pelle, un Ūdens gariņa astoņkāji", ko viņa sarakstīja 1927. gadā.
Vislabāk Jānsone pazīstama kā autore grāmatām par trollīšiem Muminiem, kas visā pasaulē pārdotas vairāk nekā 15 miljonus eksemplāros. Par Mumina prototipu esot ņemts Imanuels Kants. Jaunībā pēc strīda ar brāli par Kanta jautājumiem viņa uz tualetes sienas esot uzzīmējusi "neglītāko iedomājamo radījumu" ar parakstu "Kants". Laikā gaitā būtnes izskats mainījies, līdz ieguvis pašreizējo veidolu. Par Muminiem ir sarakstītas vairākas grāmatas. Pirmā grāmata "Mazie troļļi un lielie plūdi" (Småtrollen och den stora översvämningen) iznāca 1945. gadā, tomēr lielo popularitāti rakstniecei nodrošināja nākamās grāmatas: "Komēta nāk" (Kometjakten; 1946), "Burvja cepure" (Trollkarlens hatt; 1948). 1970. gadā Jānsone sarakstīja trollīšiem Muminu sērijas pēdējo grāmatu "Vēlu novembrī".
1966. gadā saņēmusi Hansa Kristiana Andersena medaļu.
Vidusskola
Vidusskola ir vispārējās izglītības iestāde, kas nodrošina vispārējo vidējo izglītību, t.i., izglītību, kas atbilst ISCED 3. līmenim. Vidusskola atbilst 10.—12. klasēm, un tajā parasti mācās skolēni no 16 līdz 18 gadu vecumam (lai gan tas ir atkarīgs no vecuma, kādā bērns sāka apmeklēt skolu, un no tā vai bērns ir atkārtojis kādu mācību gadu). Latvijā, lai iestātos vidusskolā, ir jābūt nokārtotiem pamatizglītības eksāmeniem, un vidusskolas beigās ir jākārto vidējās izglītības eksāmeni.
Citas iestādes, kas nodrošina vispārējo vidējo izglītību ir ģimnāzijas, kā arī vakara (maiņu) vidusskolas vai tālmācības vidusskolas.
Bieži par vidusskolu sauc izglītības iestādes, kuras nodrošina gan vispārējo pamatizglītību (1. līdz 9. klasi), gan vispārējo vidējo izglītību.
Aldaru iela (Rīga)
Vēsture
17.—18. gadsimta noliktavas, dzīvojamo un saimniecības ēku komplekss Aldaru ielā 10, 12 un 12/14 ir Valsts aizsargājamie kultūras pieminekļi. Tāpat arī 15.—18. gadsimta dzīvojamo un saimniecības ēku komplekss Aldaru ielā 11 (krievu tirgotāju sēta) un 17.—18. gadsimta noliktava Aldaru ielā 5.
Ielu savienojumi
Aldaru iela ir savienota ar šādām ielām:
Ludmila Goļikova
Biogrāfija
Kā PSRS pārstāve piedalījusies 1991. gada pasaules čempionātā smagā svara kategorijā (75 kg), kur izcīnījusi bronzas medaļu aiz ķīnietes Liu Donfenas un dienvidkorejietes Džunas Kjunnanas.
No 2001. gada strādā par brīvās cīņas treneri Maskavas vispārizglītojušās un sporta skolās.
Džesijs Džeimss
Džesijs Vudsons Džeimss (en; dzimis, miris ) bija amerikāņu likumpārkāpējs, bandas līderis, banku laupītājs, vilcienu laupītājs un slepkava.
Viņš bija ievērojamākais Džeimsa—Jangera bandas pārstāvis. Jau dzīves laikā būdams slavens, pēc nāves Džeimss kļuva par leģendāru personību Mežonīgajos rietumos. Kopā ar brāli Frenku bija konfederātu partizāni Pilsoņu kara laikā. Viņi tika apsūdzēti par piedalīšanos nežēlīgos noziegumos pret Savienības karavīriem. Pēc kara kā dažādu bandu locekļi viņi aplaupīja bankas, pasta ratus un vilcienus. Lai arī bieži Džeimss ticis attēlots kā sava laika Robins Huds, kas aplaupīja bagātos un laupījumu atdeva nabadzīgākajiem cilvēkiem, nav nekādu pierādījumu tam, ka Džeimss un viņa bandas laupījumu būtu atdevuši kādam citam.
Džeimsi kopā ar bandām visaktīvāk darbojās laikā no 1866. līdz 1876. gadam, kad bankas aplaupīšanas mēģinājumā mira vai tika apcietināti vairāki bandas dalībnieki. Viņi turpināja darboties arī pēc tam, izraudzījās arī jaunus līdzdalībniekus, tomēr likumsargi bija tuvu viņu apcietināšanai. Džesiju Džeimsu nošāva Roberts Fords, kas bija Džeimsa mājās dzīvojošo bandas locekļu sastāvā un kas vēlējās iegūt atlīdzību par Džeimsa nogalināšanu.
Brestas "Dinamo"
Brestas "Dinamo" ir Baltkrievijas futbola klubs no Brestas, kurš spēlē Baltkrievijas augstākajā futbola līgā. Dibināts 1960. gadā. 2019. gadā pirmo reizi izcīnīja Baltkrievijas čempiontitulu.
Raimonds Raubiško
Raimonds Raubiško (1939—2000) bija latviešu džeza komponists un saksofonists, spēlējis visdažādākajos sastāvos - sākot no trio līdz bigbendam.
Dzīvesgājums
Dzimis 1939. gada 28. maijā Rīgā. Mācījās septiņgadīgās bērnu mūzikas skolas klavieru nodaļā, vēlāk Jāzepa Mediņa mūzikas vidusskolā. Studēja Jāzepa Vītola Latvijas Valsts konservatorijas klarnetes klasē pie profesora Medņa, ko beidza 1963. gadā.
Spēlēja Rīgas Internacionālajā jūrnieku klubā un Rīgas Elektromehāniskās rūpnīcas džeza orķestrī (1961-1966), vēlāk Latvijas Filharmonijas Rīgas estrādes orķestrī (1965-1974) un Latvijas TV un radio estrādes un vieglās mūzikas orķestrī.
Kopš 1977. gada vadīja džeza kvartetu "2R + 2B", tad džeza trio kopā ar Ivaru Galenieku (kontrabass) un Māri Briežkalnu (sitaminstrumenti), kas 1984. gadā ierakstīja skaņuplati "Senās Ēģiptes gleznas" ar Raimonda Raubiško kompozīcijām, un Jazztet.
Miris 2000. gada 27. septembrī.
Pagodinājumi
Raimonds Raubiško 1982. un 1983. gadā tika atzīts par labāko PSRS tenora saksofonistu. Viņa vārds iekļauts žurnāla Downbeat džeza enciklopēdijā.
Iudreiši (Ūdrīšu pagasts)
Iudreiši ir ciems Ūdrīšu pagastā, Krāslavas novadā. Atrodas 265 km attālumā no Rīgas.
Ciema apkārtnē atrodas Brāļu kapi.
Kobrina
Kobrina ir pilsēta Baltkrievijā, Brestas apgabalā, rajona centrs valsts dienvidrietumos pie Dņepras-Bugas kanāla ietekas Muhavecā.
Rakstos pirmoreiz minēta 1287. gadā Ipatjevas hronikā. No 14. gadsimta sākuma - Lietuvas lielkņazistē. No 1404. līdz 1519. gadam - Kobrinas kņazistes centrs. No 1569. gada - Polijas-Lietuvas kopvalsts sastāvā. Pēc Trešās Polijas dalīšanas 1796. gadā Kobrina iekļāvās Krievijas Impērijas Lietuvas guberņas sastāvā. No 1921. līdz 1939. gadam tā atradās Polijas sastāvā. 1939. gadā Kobrinu ieņēma PSRS karaspēks. Pēc Otrā pasaules kara - Baltkrievijas PSR sastāvā, no 1991. gada - Baltkrievijā.
Mūža nogalē savā muižā Kobrinā uzturējās krievu karavadonis Aleksandrs Suvorovs (1729-1800). Kobrina ir amerikāņu matemātiķa Oskara Zariska (Oscar Zariski, 1899-1986) dzimtā pilsēta.
1933. gada Eiropas čempionāts cīņas sportā
1933. gada Eiropas čempionāts cīņas sportā abās cīņas sporta disciplīnās notika šķirti: sacensības grieķu-romiešu cīņā no 1933. gada martā Helsinkos (Somija), bet brīvajā cīņā novembrī Parīzē (Francija).
Līdzekļu trūkuma dēļ Latvijas cīkstoņi sacensībās nepiedalījās.
Posesiona
Posesiona ir vulkāniska sala Krozē salu arhipelāgā Indijas okeāna dienvidos, arhipelāga lielākā sala. Administratīvi ietilpst Francijas Dienvidjūru un Antarktikas Zemēs. Salā nav pastāvīgo iedzīvotāju, kopš 1963. gada tās austrumu krastā darbojas Francijas pētniecības stacija Alfredfora. Kopš 2006. gada salai ir speciāla dabas rezervāta statuss. Sala atzīta arī par putniem nozīmīgu vietu, tajā ligzdo vairāk par miljonu dažādu sugu putnu pāru.
Salu 1772. gada 24. janvārī atklāja franču jūrasbraucēja Marka Žozefa Mariona di Frena ekspedīcija. Ekspedīcijas vadītāja vietnieks Žiljens Krozē izkāpa krastā un svinīgā ceremonijā karaļa Luija XV vārdā pasludināja salu par Francijas īpašumu un nosauca par «Īpašuma iegūšanas salu» (Île de la Prise de Possession).
Spūļi
Spūļi var būt:
Oeoniella
Oeoniella ir orhideju dzimtas ģints, kas ietver divas vairākās Indijas okeāna rietumu salās sastopamas sugas.
Lielvārdes pareizticīgo baznīca
'''Lielvārdes Sv. Nikolaja pareizticīgo baznīca''' ir Latvijas pareizticīgās baznīcas dievnams, kas atrodas Ogres novada Lielvārdes pagasta Svētiņos.
Pirmo baznīcu uzcēla 1847. gadā, tomēr Pirmajā pasaules karā to nopostīja. 1928. gadā baznīcu atjaunoja kā koka ēku ar skaidu jumtu, bet tā drīz vien nodega. 1936. gadā baznīcu atjaunoja vēlreiz. Okupācijas laikos baznīcā iekārtoja dzīvokļus. 21. gadsimtā baznīcu atjaunoja.
Iudri
Iudri ir ciems Isnaudas pagastā, Ludzas novadā. Atrodas 275 km attālumā no Rīgas.
Spūles (Upmalas pagasts)
Spūles (arī Spūļi, latgaliešu: Spūlis) ir ciems Vārkavas novada Upmalas pagastā. Atrodas pagasta rietumu daļā 5,4 km no pagasta un novada centra Vecvārkavas un 210,7 km no Rīgas.
CF Montréal
CF Montréal (līdz 2021. gadam zināms kā Monreālas "Impact") ir profesionāls Kanādas futbola klubs no Monreālas, Kvebekā. Klubs ir dibināts 2010. gadā. Klubs kopš 2012. gada spēlē ASV augstākās futbola līgas jeb MLS austrumu konferencē. Savas mājas spēles aizvada Saputo stadions.
Savao Kato
Savao Kato (ja, Katō Sawao, Sawao Kato; dzimis ) ir bijušais japāņu vingrotājs. Viņš ir viens no visu laiku veiksmīgākajiem Olimpisko spēļu dalībniekiem — trijās Olimpiskajās spēlēs ir izcīnījis astoņas zelta medaļas.
Pirmajās Olimpiskajās spēlēs 1968. gadā Mehiko viņš izcīnīja zelta medaļu Japānas izlases sastāvā komandu sacensībās, individuālajās sacensībās un brīvajās kustībās. Tāpat viņš izcīnīja bronzu vingrojumā uz riņķiem. Nākamajās Olimpiskajās spēlēs 1972. gadā Minhenē japānis izcīnīja vēl trīs olimpiskos čempiontitulus: komandu sacensībās, individuālajās sacensībās un līdztekās. Tāpat izcīnīja sudrabu vingrojumā uz vingrošanas zirga un uz stieņa. Savās pēdējās Olimpiskajās spēlēs 1976. gadā Monreālā izcīnīja divas zelta medaļas (komandu sacensībās un līdztekās) un sudraba medaļu individuālajās sacensībās.
Viņš ir viens no astoņiem sportistiem, kas Olimpiskajās spēlēs spējuši izcīnīt vismaz 8 zelta medaļas. Tāpat S. Kato ir Japānas medaļām bagātākais sportists un medaļām bagātākais vīriešu vingrotājs.
CITES
Konvencija par starptautisko tirdzniecību ar apdraudētajām savvaļas dzīvnieku un augu sugām (en, CITES), arī Vašingtonas konvencija, ir starptautisks līgums, kas paredz aizsargāt apdraudētos dzīvniekus un augus. Tā ir viena no nozīmīgākajām konvencijām dabas aizsardzībā. Konvenciju sāka parakstīt 1973. gadā. Spēkā tā stājās, kad to bija ratificējušas 10 valstis. 2018. gadā šai konvencijai bija pievienojušās 183 valstis, tajā skaitā arī Latvija kopš 1997. gada.
Ārējās saites
Konvencija par starptautisko tirdzniecību ar apdraudētajām savvaļas dzīvnieku un augu sugām
Železnice Srbije
Železnice Srbije a. d. (Железнице Србије — 'Serbijas dzelzceļš'; ŽS) ir Serbijas valsts dzelzceļa uzņēmums. Galvenais birojs atrodas Belgradā.
Železnice Srbije nodarbojas ar dzelzceļa infrastruktūras uzturēšanu (meitas uzņēmums Инфраструктура железнице Србије) un pasažieru (Србија воз) un kravu (Србија карго) pārvadājumiem. Uzņēmumam pieder 4347 km dzelzceļa līniju ar standarta (Eiropas) sliežu ceļa platumu 1435 mm. 32 % sliežu ceļa ir elektrificēts.
Vēsture
Pirmā dzelzceļa līnija mūsdienu Serbijas teritorijā atklāta 1854. gada 20. augustā starp Lisavu, Oravicu un Bazijašu. Sākotnēji vagonus vilka zirgi, bet 1856. gadā tos nomainīja tvaika lokomotīves. Serbijas dzelzceļa uzņēmuma pirmsākumi datējami ar 1881. gadu, kad karalis Milans I dibināja Serbijas nacionālo dzelzceļu. Pirmais vilciens no Belgradas uz Nišu devās 1884. gada 23. augustā.
No 1920. gadiem dzelzceļa sistēma Jugoslovenske železnice (JŽ) bija vienota visā Dienvidslāvijas teritorijā. 1970. gadā sākta dzelzceļa elektrifikācija. 2003. gadā Dienvidslāvija tika pārveidota Serbijas un Melnkalnes Savienībā, un beidzās JŽ ēra. 2006. gadā no Savienības atdalījās Melnkalne, un uz Serbijas teritorijā palikušā dzelzceļa bāzes tika izveidots valsts uzņēmums Železnice Srbije. 2011. gadā tas reorganizēts par akciju sabiedrību.
ŽS uzņemts Starptautiskajā dzelzceļa savienībā, piešķirot bijušā Dienvidslāvijas dzelzceļa kodu 0072. 2015. gadā šis kods piešķirts ŽS infrastruktūras meitas uzņēmumam Infrastruktura Železnice Srbije.
Gunta Šnipke
Gunta Šnipke (dzimusi 1955. gada 16. aprīlī Liepājā) ir dzejniece un arhitekte.
Pēc arhitektūras studijām strādājusi Rīgā, 1981. gadā atgriezusies Liepājā. Pēc viņas projekta Liepājā 1987. gadā izveidota gājēju iela, uzceltas vairākas dzīvojamās mājas. G. Šnipke bijusi Liepājas pilsētas galvenā māksliniece (no 1998), šobrīd strādā par Liepājas pilsētas būvvaldes arhitekti. Publicējusi rakstus par arhitektūru, ir žurnāla "Latvijas Architektūra" redkolēģijas locekle.
Dzejas publikācijas kopš 1970. gada. Dzeja publicēta žurnālos "Karogs", "Domuzīme", kā arī portālos "Satori" un "Punctum". G. Šnipkes dzejoļu kopa publicēta jauno autoru kopkrājumā "Acis" (1987) un kopkrājumā "Liepājnieku smilšu rausis" (1999). Žurnālā "Teātra Vēstnesis" 1997. gada 2. numurā publicēta viņas luga "Brīnums. Ziemassvētku pasaka", tā iestudēta Liepājas teātrī 1996. gadā. 2008. gadā piedalījusies Zigmara Liepiņa muzikālā koncertuzveduma “Kapteiņa stāsti” veidošanā. Latvijas Rakstnieku savienības biedre (2008).
Krājums "Ceļi" saņēmis 2018. gada Dzejas dienu balvu.
Perpendikuls
Perpendikuls ir perpendikulārs nogrieznis, kas no kāda punkta novilkts pret taisni, un kuras atrodas tā galapunkts. Perpendikuls ir īsākais attālums no punkta vai taisnes līdz taisnei. Perpendikulāru nogriezni, kas no punkta novilkts pret taisni un kuru viens galapunkts atrodas uz šīs taisnes, sauc par perpendikulu no punkta pret taisni.
Perpendikulāras taisnes
[[Attēls:Cube-Diagonals.svg|thumbnail|- taisnes AA' un AB ir krustiskas;
- taisnes AA' un CD ir šķērsas.]]Perpendikulāras taisnes ir taisnes, kuras krustojoties veido taisnu leņķi. Perpendikulāras taisnes var uzzīmēt, izmantojot uzstūri vai jebkuru priekšmetu ar taisnu leņķi.
Divas taisnes sauc par perpendikulārām, ja tās krustojoties veido taisnu leņķi jeb 90o. Taišņu a un b perpendikularitāti apzīmē šādi:
Teorēma: Ja viena no divām paralēlām taisnēm ir perpendikulāra kādai trešajai taisnei, tad arī otra taisne ir tai perpendikulāra.
Taisnes un plaknes perpendikularitāte
Taisni sauc par perpendikulāru plaknei, ja tā ir perpendikulāra katrai šīs plaknes taisnei.
Iespējami trīs taisnes un plaknes savstarpējie stāvokļi: Teorēma: Ja viena no divām paralēlām taisnēm ir perpendikulāra kādai plaknei, tad arī otra taisne ir perpendikulāra šai plaknei.
Ir spēkā arī apgrieztā teorēma: Ja divas taisnes ir perpendikulāras vienai un tai pašai plaknei, tad tās ir paralēlas.
Taisnes un plaknes perpendikularitātes pazīme
Ja taisnes ir perpendikulāra divām krustiskām taisnēm, kas atrodas plaknē, tad taisne ir perpendikulāra arī pašai plaknei.
Taisnes un divu paralēlu plakņu perpendikularitāte
Teorēma: Ja taisne ir perpendikulāra vienai no divām paralēlām plaknēm, tad tā ir perpendikulāra arī otrai plaknei.
Apgrieztā teorēma:Ja divas plaknes ir perpendikulāras vienai un tai pašai taisnei, tad šīs plaknes ir paralēlas.
Savstarpēji perpendikulāras taisnes un plaknes konstruēšana
Teorēma: Caur jebkuru telpas punktu var novilkt vienu vienīgu plakni, kas perpendikulāra dotajai taisnei.
Teorēma: Caur jebkuru telpas punktu var novilkt vienu vienīgu taisni, kas perpendikulāra dotajai plaknei.
Perpendikuls un slīpnes pret plakni. Attālums no punkta līdz plaknei
Slīpas taisnes nogriezni, kas novilkts no punkta līdz plaknei, sauc par slīpni pret šo plakni.
Teorēma: No kāda punkta pret plakni novilktais perpendikuls ir īsāks nekā jebkura slīpne, kas novilkta no tā paša punkta pret šo pašu plakni.
Attālums starp divām paralēlām plaknēm
Par attālumu starp divām paralēlām plaknēm sauc attālumu no vienas plaknes punkta līdz otrai plaknei. Caur taisni m novelk plakni b, kas paralēla plaknei a. Tā kā visi plaknes b punkti atrodas vienādā attālumā no plaknes a, tad arī visi taisnes m punkti atrodas vienādā attālumā no plaknes a. Tāpēc, nosakot attālumu starp taisni m un tai paralēlo plakni a, uz taisnes var brīvi izvēlēties kādu punktu C un noteikt tā attālumu CC1 līdz plaknei a.
Par attālumu starp taisni un tai paralēlu plakni sauc attālumu no jebkura taisnes punkta līdz plaknei.
Slīpņu un to projekciju garumu salīdzināšana
Teorēma: Ja no viena punkta pret plakni ir novilktas divas slīpnes, tad
Pierādījums:
Izvēlas punktu A ārpus plaknes a. No punkta A pret plakni a novelk perpendikulu AA1 un slīpnes AK, AL un AM tā, lai AK = AL, bet AK > AM.
Salīdzina šo slīpņu projekcijas: A1L, A1K un A1M. Savukārt no 1. punkta pierādītā izriet, ka vienādām slīpnēm AM un AM1 atbilst vienādas projekcijas. Tāpēc arī A1M < A1k1, un tādējādi ir pierādīts, ka pret plakni novilktai īsākajai slīpnei atbilst īsākā projekcija.
Leņķis starp taisni un plakni
Teorēma:Leņķis starp slīpni un tās projekciju plaknē ir vismazākais no visiem leņķiem, kurus dotā slīpne veido ar jebkuru citu taisni, kas novilkta plaknē.
Par leņķi starp taisni un plakni sauc leņķi starp taisni un tās projekciju plaknē. Ja taisne ir perpendikulāra plaknei, tad uzskata, ka leņķis starp šo taisni un plakni ir 90o, bet, ja taisne ir paralēla plaknei, tad uzskata, ka leņķis starp šo taisni un plakni ir 0o.
Triju perpendikulu teorēma
Teorēma: Ja taisne, kas atrodas plaknē, ir perpendikulāra pret slīpnes projekciju, tad tā ir perpendikulāra arī pret pašu taisni.
Šo teorēmu sauc par triju perpendikulu teorēmu tāpēc, ka tā saista trīs perpendikulus: Risinot uzdevumus, ļoti bieži ir jāizmanto triju perpendikulu teorēmas apgrieztā teorēma:
Ja taisne, kas atrodas plaknē, ir perpendikulāra pret slīpni, tad tā ir perpendikulāra arī pret šis slīpnes projekciju.
Eiklīda teorēma
'''Taisnleņķa trijstūra katete ir vidējais proporcionālais starp hipotenūzu un šīs katetes projekciju uz hipotenūzas. Taisnleņķa trijstūra augstums, kas novilkts no taisnā leņķa virsotnes, ir vidējais proporcionālais starp katešu projekcijām uz hipotenūzas'''.
Pierādījums:
Visi trīs taisnleņķa trijstūri ACD, ACB, CDB ir līdzīgi. Tāpēc ir spēkā šādas attiecības:
Trijstūru augstumi un riņķa līnija
Apvilktās riņķa līnijas centrs atrodas trijstūra vidusperpendikulu krustpunktā.
Ārējās saites
ScriGroup - documente, proiecte, analize
Roberts Savaļnieks
Roberts Savaļnieks (dzimis Valmierā) ir Latvijas futbolists, spēlē pussarga vai aizsarga pozīcijā, Latvijas futbola izlases dalībnieks. Pašlaik (2023) pārstāv Latvijas Virslīgas klubu FK RFS.
Klubos
Dzimis un sācis trenēties Valmierā, jau 12 gadu vecumā devās uz Liepāju un pievienojās kluba "Liepājas Metalurgs" jauniešu komandai. Latvijas Virslīgā debitēja 2009. gada 17. septembrī, nākot uz maiņu spēlē pret Olimps/RFS. Kopumā piecu sezonu laikā "Liepājas Metalurga" sastāvā aizvadīja 80 spēles Virslīgā, gūstot piecus vārtus.
2014. gada janvārī parakstīja līgumu ar Polijas Ekstraklasa klubu Bjalistokas "Jagiellonia". Polijas augstākajā līgā debitēja, nākot uz maiņu spēlē pret Hožovas "Ruch". Tomēr komandas sastāvā nostiprināties neizdevās, un Polijas klubs nolēma līgumu nepagarināt. Tā paša gada jūnijā atgriezās Liepājā, pievienojoties jaunizveidotajam Virslīgas klubam FK Liepāja. 2015. gadā palīdzēja Liepājas klubam uzvarēt Virslīgā un kļuva par Latvijas čempionu.
Pirms 2016. gada sezonas uz īres līguma tiesībām pievienojās Virslīgas debitantiem Riga FC. 2016. gada oktobrī tika panākta vienošanās par Savaļnieka pāreju uz RFS, sākot ar 2017. gada sezonu.
Izlasē
Pirmo reizi uz Latvijas izlasi tika izsaukts 2014. gada februārī pirms draudzības spēles pret Maķedoniju. Savaļnieks tika iekļauts spēles pieteikumā, bet laukumā neizgāja. Latvijas izlasē debitēja draudzības spēlē ar Slovākiju, spēli sāka sākumsastāvā, bet tika nomainīts 76. minūtē.
Luņiņeca
Luņiņeca ir pilsēta Baltkrievijā, Brestas apgabalā, Luņiņecas rajona centrs valsts dienvidos. Dzelzceļa mezgls.
Rakstos pirmoreiz minēta 1449. gadā. No 1569. gada - Rečas Pospoļitas sastāvā. Pēc Otrā Polijas dalīšanas 1793. gadā Luņiņeca iekļāvās Krievijā. 1888. gadā kļuva par dzelzceļa mezglu. No 1921. līdz 1939. gadam tā atradās Polijas sastāvā. 1939. gadā Luņinecu ieņēma PSRS karaspēks. Otrā pasaules kara laikā Luņiņecu ieņēma vācu karaspēks. 1942. gada 1. aprīlī Lahvas ciemā uz austrumiem no Luņiņecas notika pirmā ebreju geto sacelšanās kara laikā. 1943. gada februārī starp Hancavičiem un Luniņecu notika vācu pretpartizānu operācija Hornung, kurā piedalījās Oskara Dirlevangera komandētie spēki. Operācijas rezultātā tika iznīcināti 12 000 cilvēku (gan civiliedzīvotāju, gan partizānu). Pēc Otrā pasaules kara - Baltkrievijas PSR sastāvā. PSRS gados pie pilsētas atradās kara aviācijas bāze. No 1991. gada - Baltkrievijā.
Alfonss (krāteris)
Alfonss ir triecienkrāteris Mēness redzamajā pusē. Atrodas tuvu redzamās puses centram, Mākoņu jūras ZA malā. Nodēvēts 13. gadsimtā dzīvojoša Kastīlijas un Leonas karaļa un astronoma Alfonso X Gudrā vārdā. Vārdu pirmoreiz lietoja Džovanni Batista Ričoli uz 1651. gadā izdotas Mēness kartes. Ričioli gan krāteri bija nodēvējis par Alphonsus Rex, bet laikam ejot vārds Rex tika atmests. Vārdu Alphonsus krāterim 1935. gadā apstiprinājusi Starptautiskā Astronomijas savienība.
Alfonsa krāteris ziemeļos, ziemeļaustrumos robežojas ar Ptolemaju (Ø 154 km). Uz dienvidrietumiem atrodas Alpetragijs (Ø 40 km), uz dienvidaustrumiem Arzahels (Ø 97 km), uz ZA Albategnijs (Ø 129 km).
Alfonss ir vecs krāteris, daļēji erodējis, izveidojies pirms apmēram 3,92 līdz 3,85 miljardiem gadu Nektāra periodā. Krātera valnis ir relatīvi zems, erodējis. Krātera dibenu sķērso zemu pakalnu grēda. Krātera centrā atrodas apmēram 1,5 km augsta piramīdveida virsotne. Krātera dibenā atrodas vairāki nelieli krāterīši, ap kuriem redzama tumšāka apkārtējā virsma. Šādas virsmas krāsas atšķirības radušās, uz apkārtējā regolīta nosēžoties tumšākajam krāterīšu izmešu materiālam. Austrumdaļā krātera pamatni šķerso 87 km gara plaisu sistēma Rimae Alphonsus.
Pārejošās Mēness parādības
Alfonsa krāterī vairākkārt novērotas dažādas pārejošas Mēness parādības, kas izpaudušās kā pamatnes tumšo plankumu izskata maiņa, centrālās virsotnes krāsas un spilgtuma izmaiņas, pamatnes plaisu satumšana, u.c.
padomju astronoms Nikolajs Kozirevs Pulkovas observatorijā novēroja apmēram pusstundu ilgu gāzu “izvirdumu” no Alfonsa krātera centrālās smailes.
Agrāk tika uzskatīts, ka pārejošās Mēness parādības Alfonsa krāterī izraisa tur notiekošā vulkāniskā aktivitāte, tomēr novērojumi ar kosmiskajiem aparātiem to nav apstiprinājuši. Pašreiz tiek uzskatīts, ka parādības izraisa tektoniskās svārstības, kuras rada gravitācijas spēki Zemei iedarbojoties uz Mēnesi.
Iekšējie krāteri
1976. gadā Starptautiskā Astonomijas savienība piešķīra nosaukumus vairākiem nelieliem Alfonsa pamatnes ZA daļā esošiem krāteriem:
Krātera izpēte
1965. gada 24. martā Alfonsa krātera ziemeļdaļā (-12.58°N, -2.22°W) ietriecās ASV kosmiskais aparāts Ranger 9. Aparāts bija paredzēts Mēness virsmas augstas izšķirtspējas attēlu iegūšanai, brīdi pirms sadursmes ar to.
Alfonsa krāteris tika izvērtēts kā viena no iespējamajām nosēšanās vietām Apollo 16 un Apollo 17 misijām.
Apgabals netālu no Ravi krātera Alfonsa iekšpusē bija viena no interesējošajām vietām Constellation programmas ietvaros
Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Alfonsa krāterim.
Horsšū sala
Horsšū sala (en — ‘Pakava sala’) ir ap 12 km gara un 1,6—5 km plata sala Margeritas līča ziemeļaustrumos Antarktīdā. Atrodas Buržuā fjorda dienvidu galā un atdala to no Skvēra līča. Salu atklāja un uzmērīja Britu Greiema Zemes ekspedīcija 1936. gadā un nodēvēja pēc tās zirga pakava formā izvietotajām kalnu virsotnēm. Salas krasta līnija stipri izrobota, vairāki dziļi līči; pretēji nosaukumam salas kontūra vairāk atgādina nesimetrisku H burtu. Vairākas līdz par 880 m augstas virsotne, augstākā no kurām ir Breikers.
Kopš 2019. gada salā darbojas Turcijas sezonālā pētniecības nometne.
Varēze
Varēze ir pilsēta Itālijas ziemeļos, Lombardijā. Tā ir Varēzes provinces administratīvais centrs. 2014. gada janvārī Varēzē dzīvoja 81,2 tūkstoši iedzīvotāju. Pilsēta atrodas netālu no Šveices robežas Alpu pakājē pie Varēzes ezera, aptuveni 55 km uz ziemeļiem no Milānas.
Baltkrievijas atomelektrostacija
Baltkrievijas atomelektrostacija jeb Baltkrievijas AES (be) ir atomelektrostacija Baltkrievijā. Elektrostacija atrodas Varņanos, Astravjecas rajonā, Grodņas apgabalā. Tās pirmo no diviem plānotajiem energoblokiem ekspluatācijā nodeva 2020. gada novembrī.
Varēze
Senās Romas laikos pilsēta bija zināma ar latīņu nosaukumu Baretium.
Baltkrievijas atomelektrostacija
Baltkrievijas AES sastāv no diviem energoblokiem (jauda 1194 MW katram) ar VVER-1200 ūdens — ūdens tipa reaktoriem, ko piegādāja Krievijas koncerns Rosenergoatom. Kodoldegvielu atomstacijai piegādā un utilizē Krievijas uzņēmums TVEL.
Varēze
Pilsētā ir attīstīta apavu ražošanas nozare.
Baltkrievijas atomelektrostacija
Plānošana
1980. gados tika plānots būvēt atomelektrostaciju pie Rudzjenskas, aptuveni 50 kilometrus uz dienvidiem no Minskas. Elektrostaciju veidotu divi VVER-1000 kodolreaktori, kas paredzēti gan elektroenerģijas, gan siltuma nodrošināšanai Minskas pilsētai. Katra reaktora jauda būtu 900 MW neto un 940 MW bruto. Pēc Čornobiļas AES katastrofas šie plāni tika apturēti. Tā kā jau bija iesākti būvniecības darbi, šajā vietā tika uzbūvēta ar dabasgāzi kurināma termoelektrocentrāle Minskas TEC-5.
Frīstaila slēpošana 2022. gada ziemas olimpiskajās spēlēs — moguls vīriešiem
Moguls vīriešiem bija viena no 13 disciplīnām frīstaila slēpošanā 2022. gada ziemas olimpiskajās spēlēs. Sacensības notika Gentinas sniega parkā, Džandzjakou. 2022. gada 4. februārī tika aizvadītas divas kvalifikācijas kārtas, bet 5. febuārī notika fināla sacensības. Sacensībās kopā bija pārstāvēti 30 sportisti no 12 valstīm.
Baltkrievijas atomelektrostacija
Plānošana
1992. gada 22. decembrī Baltkrievija paziņoja par nodomu būvēt atomelektrostacijas un sāka programmu, lai pārbaudītu 15 iespējamās vietas. Tika paredzēts, ka līdz 2005. gadam ekspluatācijā tiks nodots 500 — 600 MW pirmais energobloks, un līdz 2010. gadam – papildu energobloks ar kopējo jaudu 1000 MW. Lēmums par vietas izvēli vai reaktora tipu netika pieņemts. 1999. gadā Baltkrievijas valdība pieņēma kodolmoratoriju, bet tika veikti sagatavošanās darbi kodolspēkstacijas būvniecībai.
2002. gada 2. maijā Baltkrievijas prezidents Aleksandrs Lukašenko paziņoja, ka Baltkrievija nebūvēs kodolspēkstaciju tās teritorijā, bet ir ieinteresēta iegādāties elektroenerģiju no atomelektrostacijas Krievijā vai arī iespēju būvēt Baltkrievijai piederošu energobloku Smoļenskas AES Krievijā.
Frīstaila slēpošana 2022. gada ziemas olimpiskajās spēlēs — moguls vīriešiem
Olimpisko zelta medaļu šajā disciplīnā ieguva Zviedrijas sportists Valters Valbergs (fināla rezultāts — 83.23 punkti). Sudraba medaļu ieguva Kanādas sportists Mikaēls Kingsberijs (fināla rezultāts — 82.18 punkti), bet bronzas medaļu ieguva Japānas sportists Ikuma Horišima (fināla rezultāts — 81.48 punkti). Valberga, un Horišimam šīs bija pirmās olimpiskās medaļas.
Trase un sacensību formāts
Sacensību trases garums bija 250 metri un slīpums — 28° grādi. Trases platums bija 11.5 metri. Trasi veidoja trīs tramplīni augšējā daļā un trīs tramplīni apakšējā daļā, pa vidu šiem tramplīniem bija sniega "pumpu" klājums. Minimālais finišēšanas laiks vīriešiem bija 24.27 sekundes (pamata laiks, lai netiktu nopelnīti soda punkti). Sportistu rezultātu veidoja punktu summa, kas sastāvēja no nobrauciena laika un tiesnešu piešķirtā vērtējuma par ātrumu, braukšanas stilu un triku (2 lēcieni) sarežģītību.
Avens
Avens var būt:
Frīstaila slēpošana 2022. gada ziemas olimpiskajās spēlēs — moguls vīriešiem
Trase un sacensību formāts
Tika aizvadītas divas kvalifikācijas kārtas un fināls, kurš bija sadalīts trijos posmos. No katras kvalifikācijas kārtas 10 labākie sportisti pēc rezultātiem kvalificējās fināla sacensībām.
Baltkrievijas atomelektrostacija
Plānošana
2006. gadā Baltkrievija atgriezās pie idejas būvēt atomelektrostaciju savā valstī. Vasarā Baltkrievijas valdība apstiprināja plānu saspiestā ūdens tipa 2000 MWe AES būvniecībai. Tika izvēlētas divas vietas Mogiļevas apgabalā, kā arī rezerves vietas Vjerhņadzvinskas rajonā un Astravjecas rajonā.
Pēc strīda starp Krieviju un Baltkrieviju par enerģētiku 2007. gadā Lukašenko atkārtoti paziņoja, ka, lai nodrošinātu valsts energoapgādes drošību, Baltkrievijai ir jābūvē pašai sava atomelektrostacija. 2007. gada jūnijā Krievija piedāvāja 2 miljardu ASV dolāru kredītlīniju iekārtu iegādei no Krievijas uzņēmuma Silovye Mašiny. 2007. gada 12. novembrī tika parakstīts dekrēts, ar ko nosaka organizācijas, kas ir atbildīgas par AES celtniecības sagatavošanu. Baltkrievijas Drošības padome 2008. gada 15. janvārī pieņēma lēmumu par atomelektrostacijas būvniecību. Likumu par kodolenerģiju, kas attiecas uz kodoliekārtu projektēšanu un būvniecību, šādu iekārtu drošību, drošību un fizisko aizsardzību, kā arī to regulējumu (un arī aizliegumu ražot kodolieročus un citas kodolsprāgstvielas) 2008. gada 25. jūnijā apstiprināja Baltkrievijas Republikas nacionālās sapulces deputāti. 2008. gada 20. decembrī par atomelektrostacijas vietu tika izvēlēts Astravjecas rajons.
Frīstaila slēpošana 2022. gada ziemas olimpiskajās spēlēs — moguls vīriešiem
Kvalifikācija sacensībām
Kopumā disciplīnai kvalificējās 30 sportisti. Lai sportists varētu piedalīties sacensībās, viņam bija jābūt vismaz 80,00 FIS punktiem FIS punktu rangā uz 2022. gada 17. janvāri un 30 labāko sportistu sarakstā Pasaules kausa sacensībās vai FIS frīstaila slēpošanas 2021. gada pasaules čempionātā. No vienas valsts disciplīnā maksimāli varēra startēt ne vairāk kā četri sportisti.
Baltkrievijas atomelektrostacija
Plānošana
2009. gada janvārī tika nolemts, ka kodolelektrostaciju būvēs Krievijas uzņēmums Atomstrojeksport, un 2009. gada februārī tika panākta vienošanās par aizdevumu no Krievijas. Līgums tika parakstīts 2011. gada 15. martā Krievijas prezidenta Vladimira Putina vizītes laikā Minskā.
Finansējums
Tā kā Baltkrievijai nebija pietiekamas finanses AES būvniecībai, tika izteikta vēlme saņemt aizdevumu no Krievijas 6 miljardu dolāru apmērā. Vēlāk, 2009. gadā, Baltkrievija lūdza 9 miljardu dolāru aizdevumu (papildu 3 miljardi dolāru bija nepieciešami infrastruktūras celtniecībai). Krievijas puse pauda šaubas par Baltkrievijas iespēju apkalpot kredītu, kā arī līdzekļu izlietojumu AES būvniecībai, nevis Baltkrievijas ekonomikas uzturēšanai. Sakarā ar šo Krievija ierosināja izveidot kopuzņēmumu AES pārvaldīšanai, bet Baltkrievijas puse šo piedāvājumu noraidīja.
Frīstaila slēpošana 2022. gada ziemas olimpiskajās spēlēs — moguls vīriešiem
Kvalifikācija
Sacensību pirmajā kvalifikācijas kārtā startēja 30 sportisti, no kuriem 10 labākie sportisti pēc rezultāta automātiski kvalificējās finālam. Sacensību kvalifikācijas otrajā kārtā startēja 20 sportisti. No tās finālam kvalificējās 10 sportisti, ņemot vērā labāko rezultātu no abām kvalifikācijas kārtām.
Baltkrievijas atomelektrostacija
Finansējums
Saskaņā ar vienošanos par sadarbību atomelektrostacijas būvniecībā 2011. gadā Krievija apņēmās piešķirt Baltkrievijai kredītu 10 miljardu dolāru apmērā. Krievijas kredīts bija 90 % no AES būvniecības summas, pārējos 10 % nodrošināja Baltkrievija. Kredīta dzēšana sāktos pusgadu pēc AES nodošanas ekspluatācijā (bet ne vēlāk kā 2021. gada 1. aprīlī) un tiktu veikta dolāros līdz 2035. gadam vienādās daļās ik pēc pusgada.
2017. gadā Baltkrievijas AES būvniecības izmaksas bija pieaugušas līdz 11 miljardiem USD.
Frīstaila slēpošana 2022. gada ziemas olimpiskajās spēlēs — moguls vīriešiem
Kvalifikācija
— kvalifikācija finālam.
Baltkrievijas atomelektrostacija
Būvniecība
2015. gada 25. februāra protokolā tika noteikti jauni AES energobloku pabeigšanas termiņi: attiecīgi 2018. un 2020. gadā. 2015. gada 26. decembrī būvniecības vietā tika nogādāts pirmā enerģētiskā reaktora korpuss; 2016. gada 27. janvārī tika uzsākta tā montāža.
Frīstaila slēpošana 2022. gada ziemas olimpiskajās spēlēs — moguls vīriešiem
Fināls
Finālam bija kvalificējušies 20 labākiem frīstaila slēpotāji. Pirmajā fināla kārtā startēja visi 20 slēpotāji, no kuriem nākamajai fināla kārtai kvalificējās 12 sportisti. Otrajā fināla kārtā no 12 sportistiem labākie 6 sportisti kvalificējās noslēdzošajai fināla kārtai.
Baltkrievijas atomelektrostacija
Lietuvas pozīcija
Pret Astravjecas AES iedarbināšanu drošības jautājumu dēļ ilgstoši iestājusies Lietuva, kuras galvaspilsēta no tās atrodas 50 km attālumā.
Frīstaila slēpošana 2022. gada ziemas olimpiskajās spēlēs — moguls vīriešiem
Fināls
— kvalifikācija nākamajai fināla kārtai.
Pārstāvētās valstis un sportisti
Vīriešu mogula sacensībās startēja 30 sportisti no 12 valstīm. Visvairāk sportistu startēja no ASV, Austrālijas, Japānas un Zviedrijas, pa 4 sportistiem.
Iekavās norādīts sportistu skaits no attiecīgās valsts.
Mikaševiči
Mikaševiči ir Luņiņecas rajona pilsēta Brestas apgabalā Baltkrievijā.
Pilsēta sākusi attīstīties PSRS laikā pēc 1975. gada, kad šeit tika nodibināts uzņēmums "Graņit" diorīta ieguvei.
Austrālija 1900. gada vasaras olimpiskajās spēlēs
Šajās olimpiskajās spēlēs Austrālija bija pārstāvēta ar diviem sportistiem ― Stenu Rouliju un Frederiku Leinu, kuri attiecīgi startēja vieglatlētikā un peldēšanā. Stens Roulijs startēja arī kā Jauktās komandas pārstāvis vieglatlētikas 5000 metru komandu skrējienā. Abos šajos sporta veidos Austrālija pirmo reizi bija pārstāvēja olimpiskajās spēlēs.
Šajās olimpiskajās spēlēs Austrālija izcīnīja 5 olimpiskās medaļas (2 zelta un 3 bronzas medaļas). Medaļu kopvērtējumā Austrālijā šajās spēlēs bija 9. vietā. Medaļas ieguva abi divi sportisti. Peldēšanā tika iegūtas divas zelta medaļas, bet vieglatlētikā trīs bronzas medaļas. Šīs bija pirmās olimpiskās medaļas, ko Austrālijas sportisti izcīnīja attiecīgajos sporta veidos. Kā arī Stens Roulijs izcīnīja zelta medaļu kā Jauktās komandas pārstāvis.
Iudri (Pušmucovas pagasts)
Iudri ir ciems Pušmucovas pagastā, Ciblas novadā. Atrodas 278 km attālumā no Rīgas.
Apdzīvotā vieta atrodas pie autoceļa P49.
Nashville SC
Nashville SC ir profesionāls ASV futbola klubs no Našvilas, Tenesī. Klubs ir dibināts 2017. gadā. Kopš 2020. gada klubs spēlē ASV augstākās futbola līgas jeb MLS Austrumu konferencē.
Latvijas PSR Ministru padome
Latvijas Padomju Sociālistiskās Republikas Ministru padome, saīsināti LPSR MP, bija augstākais varas orgāns Latvijas Padomju Sociālistiskajā Republikā (Latvijas PSR) no 1940. gada līdz 1990. gadam. Pēc Neatkarības deklarācijas pieņemšanas 1990. gada maijā to pārdēvēja par Latvijas Republikas Ministru padomi.